ভূমিকম্পে ধসে পড়ল বহুতলের রেলিং, মৃত ৩ জন, আহত বহু

ওয়েব ডেস্ক: শুক্রবার সাতসকালে পশ্চিমবঙ্গ সহ কেঁপে উঠল বাংলাদেশ (Bangladesh Earthquake)। ভূমিকম্প (Earthquake) কেঁপে উঠে গোটা শহর কলকাতা। কম্পনের তীব্রতা ৫.৭। শিলিগুড়ি, কোচবিহারে টের পাওয়া গেল কম্পনের ঝটকা। মালদা, নদিয়াতেও কম্পন অনুভূত। বাংলাদেশে ৫.৭ মাত্রার ভূমিকম্প হয়েছে। এদিন সকাল ১০:০৮ মিনিটে বাংলাদেশের নরসিংদী এলাকা থেকে ১৩ কিলোমিটার দক্ষিণ ও দক্ষিণ পশ্চিম সহ আরও ১০ কিলোমিটার গভীরে ভূমিকম্পটি আঘাত হানে। রাজধানী ঢাকাতেও এই কম্পন অনুভূত হয়েছে।বাংলাদেশে ভূমিকম্পের কারণে এখনও পর্যন্ত ৩ জনের মৃত্যু হয়েছে। আহতের সংখ্যা ৫০-এরও বেশি।

সূত্রের খবর, ভূমিকম্পের কারণে রেলিং ধসে পড়ে মৃত্যু হয়েছে। কম্পনের সময় রাজধানী ঢাকার কসাইটুলি এলাকায় একটি বহুতলের রেলিং ধসে পড়ে। সেই সময় রাস্তা দিয়ে যাঁরা যাচ্ছিলেন, রেলিংয়ের ধ্বংসাবশেষ তাঁদের মাথার উপর পড়ে। মৃতদের মধ্যে এক ডাক্তারি পড়ুয়াও রয়েছেন। ঘটনাস্থলে উদ্ধারকাজ শুরু হয়েছে। পৌঁছেছে দমকল এবং পুলিশ।এ ছাড়া, নারায়ণগঞ্জের রূপগঞ্জ থেকেও ভূমিকম্পের কারণে রাস্তার ধারের দেওয়াল ধসে ১০ মাসের এক শিশুর মৃত্যুর খবর পাওয়া গিয়েছে। কসাইটুলি থেকে আহতদের উদ্ধার করে ঢাকা মেডিক্যাল কলেজ এবং গাজীপুরের তাজউদ্দীন মেডিক্যাল কলেজে ভর্তি করানো হয়েছে। চিকিৎসাধীন অবস্থাতেই তিন জনের মৃত্যু হয় বলে জানিয়েছেন সাব-ইনস্পেক্টর আশিস কুমার ঘোষ।

আরও পড়ুন: কলকাতায় ভূমিকম্প, কেঁপে উঠল গোটা শহর

মৃত ব্যক্তিদের মধ্যে দুজনের নাম জানা গিয়েছে। একজনের নাম রাফিউল ইসলাম। তিনি ঢাকা মেডিকেল কলেজের ছাত্র। মিটফোর্ড হাসপাতাল সূত্রে জানা যায়, নিহত আরেকজনের নাম সবুজ। তাঁর বয়স ৩০ বছর। ৮ বছরের একটি শিশুর মরদেহ আনা হয়েছে। তার পরিচয় জানা যায়নি। বাংলাদেশের স্বাস্থ্য অধিদফতর জানিয়েছে, নরসিংদী জেলা হাসপাতালেও আহত অনেকে ভর্তি রয়েছেন। তাঁদের মধ্যে তিন জনের অবস্থা আশঙ্কাজনক হওয়ায় তাঁদের ঢাকা মেডিক্যাল কলেজে স্থানান্তরিত করা হয়। এক শিশুরও আঘাত লেগেছে।

অন্য খবর দেখুন